หลักธรรมดาการค้าของห้างหุ้นส่วน มีมาตราใดบ้าง
สรุปหุ้นส่วน-บริษัท ครั้งที่ 4 เนติบัณฑิตสมัยที่ 65
ห้างหุ้นส่วนสามัญ
องค์กรธุรกิจประเภทดังกล่าวไม่ได้จดทะเบียน ต่อกรมพัฒนาธุรกิจการค้า การจัดการงานของห้างหุ้นส่วนสามัญ
          มาตรา 1033 “ถ้าผู้เป็นหุ้นส่วนมิได้ตกลงกันไว้ในกระบวนจัดการห้างหุ้นส่วนไซร้ ท่านว่าผู้เป็นหุ้นส่วนย่อมจัดการห้างหุ้นส่วนนั้นได้ทุกคน แต่ผู้เป็นหุ้นส่วนคนหนึ่งคนใดจะเข้าสัญญาอันใดซึ่งผู้เป็นหุ้นส่วนอีกคนหนึ่งทักท้วงนั้นไม่ได้
          ในกรณีเช่นนี้ ท่านให้ถือว่าผู้เป็นหุ้นส่วนย่อมเป็นหุ้นส่วนผู้จัดการทุกคน” ดังนั้น หุ้นส่วนสามารถจัดการงานของห้างได้ทุกคน แต่หากมีหุ้นส่วนคนใดทักท้วง หุ้นส่วนอื่นไม่สามารถทำสัญญาที่ทักท้วงได้
         หลักธรรมดาการค้าของห้างหุ้นส่วน
          มาตรา 1050 การใด ๆ อันผู้เป็นหุ้นส่วนคนใดคนหนึ่งได้จัดทำไปในทางที่เป็นธรรมดาการค้าขายของห้างหุ้นส่วนนั้น ท่านว่าผู้เป็นหุ้นส่วนหมดทุกคนย่อมมีความผูกพันในการนั้น ๆ ด้วย และจะต้องรับผิดร่วมกันโดยไม่จำกัดจำนวนในการชำระหนี้อันได้ก่อให้เกิดขึ้นเพราะจัดการไปเช่นนั้น
          ธรรมดาการค้าของห้าง พิจารณาจากจารีตประเพณี และข้อสัญญา อาทิเช่น กิจการห้างหุ้นส่วนค้าขายสินค้า การกู้ยืมเงินถือเป็นธรรมดาการค้าของห้างหุ้นส่วน เป็นต้น
          มาตรา 1053 ห้างหุ้นส่วนซึ่งมิได้จดทะเบียนนั้น ถึงแม้จะมีข้อจำกัดอำนาจของหุ้นส่วนคนหนึ่งในการที่จะผูกพันผู้เป็นหุ้นส่วนคนอื่น ๆ ท่านว่าข้อจำกัดเช่นนั้นก็หามีผลถึงบุคคลภายนอกไม่มาตรานี้เป็นกรณีข้อจำกัดอำนาจของหุ้นส่วนในห้างหุ้นส่วนสามัญก็ไม่มีผลกระทบต่อบุคคลภายนอก เป็นเพราะว่าเมื่อไม่จดทะเบียนบุคคลภายนอกไม่สามารถรู้ถึงข้อจำกัดอำนาจภายในห้างหุ้นส่วน
          มาตรา 1049 ผู้เป็นหุ้นส่วนจะถือเอาสิทธิใด ๆ แก่บุคคลภายนอกในกิจการค้าขายซึ่งไม่ปรากฏชื่อของตนนั้นหาได้ไม่ หุ้นส่วนที่ไม่ได้ทำสัญญากับบุคคลภายนอกไม่มีสิทธิฟ้องบุคคลภายนอก สืบเนื่องบุคคลภายนอกไม่มีโอกาสตรวจสอบว่าบุคคลใดคือหุ้นส่วน เป็นผลให้อาจถูกเรียกร้องซ้ำซ้อน
          มาตรา 1048 ผู้เป็นหุ้นส่วนคนหนึ่งจะเรียกเอาส่วนของตนจากหุ้นส่วนอื่น ๆ แม้ในกิจการค้าขายอันใดซึ่งไม่ปรากฏชื่อของตนก็ได้
          พิจารณาตามมาตรานี้ หุ้นส่วนเรียกระหว่างหุ้นส่วนกันเองได้
สาระสำคัญห้างหุ้นส่วน
คุณสมบัติหุ้นส่วนถือเป็นสาระสำคัญ
          -ห้ามชักนำหุ้นส่วนเข้ามาให้ตามมาตรา 1040
         -ห้ามโอนส่วนกำไรให้บุคคลภายนอก และไม่ทำให้บุคคลภายนอกเป็นหุ้นส่วน
         - หุ้นส่วนต้องรับผิด ตามมาตรา 1051,1052
การเลิกห้างหุ้นส่วน
         -โดยข้อสัญญา
         -เลิกโดยผลของกฎหมาย มาตรา 1055
         - เลิกโดยคำพิพากษาของศาล

เรียบเรียงโดย ทีมงาน LawDD
หลักธรรมดาการค้าของห้างหุ้นส่วน

          มาตรา 1050 การใด ๆ อันผู้เป็นหุ้นส่วนคนใดคนหนึ่งได้จัดทำไปในทางที่เป็นธรรมดาการค้าขายของห้างหุ้นส่วนนั้น ท่านว่าผู้เป็นหุ้นส่วนหมดทุกคนย่อมมีความผูกพันในการนั้น ๆ ด้วย และจะต้องรับผิดร่วมกันโดยไม่จำกัดจำนวนในการชำระหนี้อันได้ก่อให้เกิดขึ้นเพราะจัดการไปเช่นนั้น ธรรมดาการค้าของห้าง พิจารณาจากจารีตประเพณี และข้อสัญญา อาทิเช่น กิจการห้างหุ้นส่วนค้าขายสินค้า การกู้ยืมเงินถือเป็นธรรมดาการค้าของห้างหุ้นส่วน เป็นต้น

          มาตรา 1053 ห้างหุ้นส่วนซึ่งมิได้จดทะเบียนนั้น ถึงแม้จะมีข้อจำกัดอำนาจของหุ้นส่วนคนหนึ่งในการที่จะผูกพันผู้เป็นหุ้นส่วนคนอื่น ๆ ท่านว่าข้อจำกัดเช่นนั้นก็หามีผลถึงบุคคลภายนอกไม่มาตรานี้เป็นกรณีข้อจำกัดอำนาจของหุ้นส่วนในห้างหุ้นส่วนสามัญก็ไม่มีผลกระทบต่อบุคคลภายนอก เป็นเพราะว่าเมื่อไม่จดทะเบียนบุคคลภายนอกไม่สามารถรู้ถึงข้อจำกัดอำนาจภายในห้างหุ้นส่วน

          มาตรา 1049 ผู้เป็นหุ้นส่วนจะถือเอาสิทธิใด ๆ แก่บุคคลภายนอกในกิจการค้าขายซึ่งไม่ปรากฏชื่อของตนนั้นหาได้ไม่ หุ้นส่วนที่ไม่ได้ทำสัญญากับบุคคลภายนอกไม่มีสิทธิฟ้องบุคคลภายนอก สืบเนื่องบุคคลภายนอกไม่มีโอกาสตรวจสอบว่าบุคคลใดคือหุ้นส่วน เป็นผลให้อาจถูกเรียกร้องซ้ำซ้อน

          มาตรา 1048 ผู้เป็นหุ้นส่วนคนหนึ่งจะเรียกเอาส่วนของตนจากหุ้นส่วนอื่น ๆ แม้ในกิจการค้าขายอันใดซึ่งไม่ปรากฏชื่อของตนก็ได้ พิจารณาตามมาตรานี้ หุ้นส่วนเรียกระหว่างหุ้นส่วนกันเองได้
ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง),กฎหมายนิติบุคคล,กฎหมายนิติกรรม-สัญญา-ข้อสัญญาไม่เป็นธรรม,กฎหมายทรัพย์สิน-กรรมสิทธิ์-ทรัพย์อิงสิทธิ,กฎหมายหุ้นส่วน-บริษัท